open-index/open-wikipedia-markdown huggingface dataset:
وال اسٹریٹ جرنل

**دی وال اسٹریٹ جرنل**  امریکا کے شہر نیو یارک سے چھپنے والا ایک با اثر امریکی بین الاقوامی روزنامہ ہے جس کی کل عالمی روزانہ تعداد اشاعت 20 لاکھ (بمطابق 2007ء) سے زیادہ ہے۔ یہ کئی سالوں تک امریکا میں شایع ہونے والا سب سے بڑا اخبار تھا البتہ اب یہ یو ایس اے ٹوڈے (USA Today) کے بعد دوسرے درجے پر ہے کیونکہ امریکا میں اشاعت 18 لاکھ روزانہ ہے (بمطابق 2003ء)۔ جرنل ایشیائی اور یورپی شمارے بھی جاری کرتا ہے۔ روزانہ کے مالیاتی اخبار کی حیثیت سے اس کا سب سے بڑا حریف لندن، برطانیہ سے شایع ہونے والا فنانشل ٹائمز (Financial Times) ہے، جس کی متعدد بین الاقوامی اشاعتیں بھی جاری ہوتی ہیں۔ وال اسٹریٹ جرنل ڈاؤ جونز اینڈ کمپنی کی ملکیت ہے۔

جرنل بنیادی طور پر امریکی اور بین الاقوامی کاروباری خبروں اور معاملات کا احاطہ کرتا ہے۔ اخبار کا نام نیو یارک شہر کے مالیاتی مرکز میں واقع سڑک وال اسٹریٹ کے نام پر رکھا گیا ہے۔ یہ 8 جولائی 1889ء کو چارلس ڈاؤ، ایڈورڈ جونز اور چارلس برگ سٹریسر کی جانب سے بنیاد رکھے جانے کے بعد سے مسلسل شایع ہو رہا ہے۔ اخبار نے 33 مرتبہ صحافت کا سب سے اعلیٰ اعزاز پولٹزر انعام جیتا ہے۔

اخبار میں 2006ء تک صفحۂ اول پر کوئی اشتہار شایع نہیں کیا جاتا تھا۔ یورپی اور ایشیائی اشاعتوں میں صفحۂ اول پر اشتہارات کو 2005ء کے اواخر میں جگہ دی گئی تھی۔

## مزید دیکھیے
* وال اسٹریٹ
* یو ایس اے ٹوڈے
* فنانشل ٹائمز

## حوالہ جات

## بیرونی روابط
* اخبار کی باضابطہ ویب گاہ
* وال اسٹریٹ جرنل بلاگز
* وال اسٹریٹ جرنل کی تاریخ

زمرہ:انگریزی اخبارات
زمرہ:بین الاقوامی اخبار
زمرہ:ریاستہائے متحدہ امریکا میں شائع قومی اخبارات
زمرہ:ریاستہائے متحدہ سے شائع ہونے والے روزنامے
زمرہ:ریاستہائے متحدہ میں قدامت پرستی
زمرہ:ریاستہائے متحدہ میں کاروبار
زمرہ:ریاستہائے متحدہ میں 1889ء کی تاسیسات
زمرہ:قدامت پسندی
زمرہ:مالیاتی معطیات بائعین
زمرہ:نیو یارک (ریاست) میں 1880ء کی دہائی کی تاسیسات
زمرہ:نیو یارک شہر میں شائع اخبارات
زمرہ:وال سٹریٹ جرنل
زمرہ:ویکی ڈیٹا سے مطابقت رکھنے والی مختصر تفصیل
زمرہ:1921ء میں قائم ہونے والے اشاعتی ادارے
تین ہٹی پل

لیاری ندی پر قائم کراچی شہر کا ایک اہم پل جو لیاقت آباد اور جہانگیرروڈ کے علاقوں کو باہم منسلک کرتا ہے۔ یہ کراچی کے قدیم پلوں میں شمار ہوتا ہے۔ پل کی لمبائی محض چند سو میٹر ہے۔ سرشام یہاں ٹریفک کا ازدحام دیکھا جا سکتا ہے۔

زمرہ:کراچی کے پل
تمل ناڈو

تصغیر|بائیں|تمل ناڈو۔

**تمل ناڈو** (تمل: ) یعنی "تمل لوگوں کا ملک"۔ بھارت کی 29 ریاستوں میں سے ایک ریاست ہے۔ اس کا دار الحکومت چینائی شہر ہے۔ بلحاظ رقبہ یہ ریاست بھارت کی 11ویں اور بلحاظ آبادی ساتویں ریاست ہے۔ 
یہ ریاست **مدراس** ریاست کے نام سے بھی موسوم تھی۔ اس کی دار الحکومت چینائی کا پرانا نام **مدراس** تھا۔ اسی کے نام سے ریاست کو بھی جانا جاتا تھا۔ لیکن قدیم دور میں اس ریاست کا نام **دراوڑ ناڈو** تھا۔

## تصاویر

Image:Vivekananda Rock & Valluvar Statue at Sunrise.JPG|طلوع آفتاب کا منظر - کنیا کماری
Image:Udhagamandalam Botanical Gardens.jpg|نباتاتی باغ - اوٹی (Botanical Garden - Ooty)
Image:CoonoorTeaGarden049.JPG|چائے کے باغات - نیل گِری
Image:Tamil Nadu Coastline.jpg|کنیاکماری کے پاس ساحل 
Image:Kodai Lake.jpg|کوڈائی کینال کی ایک جھیل
Image:Hogenakkal Tamil Nadu.JPG|ہوگینکل آبشارہ
Image:Rameswaram Temple Inside.jpg|رامیشورم مندر کا داخلی منظر
Image:Marina Chennai.jpg|چنائے کا مرینا ساحل (بیچ)


## مزید دیکھیے
* تمل
* دراوڑ

## حوالہ جات

## بیرونی روابط
* A 360-Degree walk-through of Tamilnadu Monuments
* Tamil Nadu Government Website

زمرہ:1950ء میں قائم ہونے والے ممالک اور علاقے

زمرہ:بھارت میں 1950ء کی تاسیسات
زمرہ:بھارت کی رياستیں اور یونین علاقے
زمرہ:تمل زبان بولنے والے ممالک اور علاقہ جات
زمرہ:تمل ناڈو
زمرہ:جنوبی بھارت
زمرہ:بھارت
زمرہ:ویکی ڈیٹا سے مختلف مختصر وضاحت
جام صادق علی پل

پاکستان کے سب سے بڑے صنعتی علاقے کورنگی انڈسٹریل ایریا کو کراچی کے دوسرے حصوں سے ملانے والا اہم ترین پل ہے جو 1991 میں مکمل ہوا۔

## محل و وقوع
تقریبا 1 میل یا ایک اشاریہ چھہ کلومیٹر لمبا یہ پل بروکس چورنگی (سابقہ گودام چورنگی) سے مغرب کی سمت چند سو میٹر کے فاصلے سے شروع ہوجاتا ہے اور ملیر ندی کو عبور کرتا ہوا قیوم آباد چورنگی پر اختتام پزیر ہوتا ہے۔۔

## تعمیری پس منظر
1990 تک ملیر ندی (جو لانڈھیکورنگی کو کراچی شہر کے دوسری علاقوں سے جدا کرتی ہے) میں ہر سال موسم برسات میں طغیانی کے باعث ہر قسم کی آمدرفت کئی کئی روز کے لیے معطل ہو جایا ہوجاتی تھی جس کے باعث نا صرف کورنگی صنعتی علاقے کی ہزاروں صنعتوں کا رابطہ شہر کی دوسری علاقوں بالخصوص کراچی بندرگاہ سے کٹ جایا کرتا تھا بلکہ لانڈہی کورنگی کے لاکھوں عوام (جن کی بھاری اکثریت اپنے روزگار کے سلسلے میں روزانہ شہر کے دوسرے علاقوں کا رخ کرتی ہے ) ان کو بھی شدید پریشانی کا سامنا کرنا پڑتا تھا۔۔ اس کے سدباب کے لیے اس وقت کی حکومت سندھ نے ملیر ندی پر اس پل کی تعمیر کا فیصلہ کیا۔ اس پل کی تعمیر تقریبا 3 سال میں مکمل ہوئی اور اس وقت کے وزیراعلی سندھ سید مظفرحسین شاہ نے اس کا باضابطہ افتتاح کیا۔ اس پل کو سابق وزیر اعلی سندھ جام صادق علی کے نام سے موسوم کیا گیا جن کے دورحکومت میں اس پل کی تعمیر شروع ہوئی تھی۔

## اہمیت
کراچی کی بندرگاہ کو کورنگی کے صنعتی علاقے سے ملانے والا اہم ترین راستہ ہے۔ موسم پرسات میں جب ملیر ندی میں طغیانی آجانے کے باعث کورنگی لانڈھی کا رابطہ شہر کے دوسرے حصوں سے منقطع ہوجاتا ہے تو لانڈھی کورنگی کے لاکھوں عوام کا دارومدار اس واحد راستے پر ہی ہوتا ہے

## موجودہ حالت
اس پل کی موجودہ حالت نہایت ہی مخدوش ہو چکی ہے۔ آ‎ئے دن اس پر نئے نئے شگاف نمودار ہوتے رہتے ہیں اور یہ کئی کئی روز تک آمدرفت کے لیے بند رہتا ہے ۔ صنعتی علاقے کو جانے والا اکثر ٹریفک بھاری ٹرک اور ٹرالر پر مشتمل ہوتا ہے جس کے باعث اس پل کی سڑک بھی نہایت شکستہ ہو چکی ہے۔ شہری حکومت کی عدم توجہی کے باعث یہ بری طرح ٹوٹ پھوٹ کا شکار ہے۔ تعمیراتی ماہرین کے مطابق یہ پل اپنی مدت پوری کرچکا ہے اور اب اس کی ازسرنو تعمیر کی اشد ضرورت ہے۔ مختصرا یہ کہنا غلط نہ ہوگا کہ اب اس پل کو شہری حکومت کے بجا‎ئے محکمہ آثار قدیمہ کے زیر انتظام ہونا چاہیے۔

## حوالہ جات

زمرہ:کراچی کے پل
کورنگی

**

**کورنگی''' (Korangi) پاکستان کے صوبہ سندھ کے شہر کراچی کے لانڈھی ٹاؤن کا نواحی علاقہ ہے۔

## حوالہ جات

## بیرونی روابط
* Karachi Website.

زمرہ:کراچی کے نواحی علاقے
متفرد لاگرتھم

ریاضیات میں **متفرد لاگرتھم** عام لاگرتھم کا گروہ نظریاتی مماثل ہیں۔ خاص طور پر عام لاگرتھم log*a*(*b*) اس مساوات *a**x*&nbsp;=&nbsp;*b* کا حل ہے، حقیقی اعداد (یا مختلط اعداد پر)۔ بعینہ اگر *g* اور *h* متناہی دوری گروہ *G* کے عنصر ہوں اور مساوات *g**x*&nbsp;=&nbsp;*h* کا حل *x* ہو، تو *x* کو *h* کا متفرد لاگرتھم کہا جائے گا اساس *g* پر۔

## مثال
متفرد لاگرتھم آسانی سے گروہ <code dir="ltr">('''Z'''<sub>''p''</sub>)<sup>×</sup></code> میں سمجھے جا سکتے ہیں۔ یہ اولی عدد *p* کے معامل، ضرب عالج کے ساتھ مطابقت جماعت {1,&nbsp;…,&nbsp;*p*&nbsp;−&nbsp;1} ہے۔

اگر ہم اس گروہ کے کسی عنصر کی *k*- ایوں طاقت نکالنا چاہیں، تو ہم اس کی بطور صحیح عدد *k*-ایوں طاقت نکالیں گے اور اس کو *p* سے تقسیم کرنے پر "باقی تقسیم" کو جواب مانیں گے۔ اس عمل کو متفرد اسائیا کہتے ہیں۔
مثال کے طور پر گروہ (**Z**17)× میں دیکھو۔ گروہ (**Z**17)×کے عناصر
:\{1, 2, 3, 4, 5, 6, 7, 8, 9, 10, 11, 12, 13, 14, 15, 16\}
ہیں اور اس میں ضرب (\times) عالج معامل 17 کے، متعریف ہے۔
اس گروہ میں 34 نکالنے کے لیے، ہم پہلے 34 = 81 نکالتے ہیں، پھر 81 کو 17 سے تقسیم کرتے ہیں، جس کا باقی تقسیم 13 آتا ہے۔ اس طرح گروہ (**Z**17)× میں 34 = 13 ہو گا۔

متفرد لاگرتھم اس کا مقلوب عالج ہے۔ مثال، مساوات 3*k* ≡ 13 (mod 17) کو متغیر *k* میں دیکھو۔ جیسا کہ اوپر دکھایا گیا کہ *k*=4 اس کا حل ہے، مگر یہ واحد حل نہیں۔ چونکہ 316 ≡ 1 (mod 17)، اس سے پتہ چلتا ہے کہ اگر *n* صحیح عدد ہے تو 34+16 *n* ≡ 13 × 1*n* ≡ 13 (mod 17)۔ اس لیے اس مساوات کے لامتناہی حل ہیں جن کی ہیئت 4 + 16*n* ہے۔ مزید برآں، چونکہ 16 سب سے چھوٹا مثبت صھیح عدد *m* ہے جو 3*m* ≡ 1 (mod 17) کی تسکین کرتا ہے، یعنی (**Z**17)× میں 3 کا مرتب 16 ہے۔ یہ تمام حل ہیں۔ مساواً حل کو *k* ≡ 4 (mod 16) لکھا جا سکتا ہے۔ یعنی گروہ (**Z**17)× میں 13 کا متفرد لاگرتھم *k* ≡ 4 (mod 16) ہے اساس *3* پر۔

زمرہ:رمز نگاری
زمرہ:نظریہ گروہ
زمرہ:ویکی ڈیٹا سے مختلف مختصر وضاحت
زمرہ:تثنیہ آپریشنز
زمرہ:نظریۂ عدد
نارووال

تصغیر|ضلع نارووال

**نارووال** پنجاب کے شمال مشرق میں واقع ایک شہر ہے۔ یہ تحصیل نارووال اور ضلع کا صدر مقام ہے۔
دریائے راوی کے کنارے واقع اور پاک بھارت سرحد سے صرف ساڑھے چار کلومیٹر کے فاصلے پر ہے۔اس کی تین تحصیلیں ہیں نارووال شکرگڑھ اور ظفروال اس کے بڑے قصبوں میں بارہ منگا کنجرور عیسیٰ شاہ غریب کرتارپور اور لنگاہ بھٹیاں شامل ہے نارووال میں سکھ مذہب کی مقدس جگہ کرتار پور واقع ہے گوردوارہ دربار صاحب کرتار پور (گرمکھی پنجابی، ਗੁਰਦੁਆਰਾ ਦਰਬਾਰ ਸਾਹਿਬ ਕਰਤਾਰਪੁਰ) پاکستان کے صوبہ پنجاب کے ضلع نارووال تحصیل شکرگڑھ کے قریب ایک چھوٹے سے گاؤں کوٹھے پنڈ میں دریائے راوی کے کنارے لاہور سے تقریباً 120 کلومیٹر کی مسافت پر واقع ہے۔ یہ گرودوارا اس پر بنایا سکھ مذہب کے ماننے والوں کے لیے ایک مقدس تاریخی مقام ہے، یہاں سکھ مذہب کے بانی بابا گرو نانک مقیم ہوئے اور لوگوں کو تعلیمات دین اور زندگی کے آخری ایام یہیں گزارے اور 22 ستمبر 1539 کو یہیں وفات ہائی۔گوردوارے کے باغیچے میں واقع کنواں گرو نانک دیو سے منسوب کیا جاتا ہے، اس کے بارے میں سکھوں کا عقیدہ ہے کہ یہ گرو نانک کے زیر استعمال رہا۔ اسی مناسبت سے اسے ‘‘سری کُھو صاحب’’ کہا جاتا ہے۔ گردوارہ دربار صاحب کرتار پور بابا گرونانک کی آخری آرام گاہ ہونے کی وجہ سے بھارت اور دنیا بھر میں بسنے والی سکھ برادری کا دنیا بھر میں مقدس ترین مقام ہے۔

اور اس کو بہت ہی اچھے طریقے سے بنایا گیا۔اب انڈین سکھ اپنی مرضی سے جب چاہے بہت آسانی سے بائے روڈ کرتار پور کا دورہ کر سکتے ہے۔ اس کو بہت زیادہ وسیع کر دیا گیا ہے۔ اور اب زائرین سکھ انڈیا سے اپنے بابا گرنانک کی زیانت کے جب چاہے آسانی سے آ جا سکتے ہے۔

اور نارووال میں سب سے اچھا کام یہ ہوا ہے۔

کہ نارووال کی فلاح کے لیے احسن اقبال نے بہت کام کیے۔

پاکستان کا ماڈل رول شہر بنا دیا ہے نارووال کو۔

سرکاری ہسپتال پاکستان کا سب سے بہترین

ریلوے اسٹیشن ماڈل اسٹیشن ہے۔

میڈکل کالج کا قیام۔

نارووال یونیورسٹی کا قیام

آئ ٹی یونیورسٹی کا قیام

کرکٹ اسٹیڈیم

اور بھی بہت سے ایسے کام ہے جن کی شہر کو اشد ضرورت تھی۔

احسن اقبال نے نارووال کے لیے بہت کام کیا ہے ان کی ان کاوشوں کو جتنا بھی سراہا جائے کم ہے۔

## ذاتیں
ناوررال میں باجوہ ، نارو، سنگیال ملک، گجر، مہیس، تاجوکے گجر، لنگاہ، انصاری، سادات، کمبوہ، مہر ارائیں، جرپا، میو۔موچی۔جٹ۔ راجپوت، ککے زئی ، سلہریا، اعوان، چیمہ، مغل اور بوبک وغیرہ نارووال میں آباد ہیں،
## شخصیات
* شجاعت احمد خان
* مختار احمد کمبوہ
* محمد نواز کمبوہ
* حافظ اعجاز احمد کمبوہ
* چوہدری سرفراز احمد کمبوہ
* چوہدری فیاض احمد کمبوہ
* چوہدری ذو الفقار احمد کمبوہ
* چوہدری نذیر احمد کمبوہ ہیڈماسٹر
* اے۔جی خاں صاحب
* پیرزادہ محمد اویس قادری
* کرنل صفدر جاوید کاہلوں ضلع ناظم
* احمد رضا قادری رضوی
**

## مزید دیکھیے

* بوبک مرالی
* کنجروڑ
* شاہ غریب
* نیناں کوٹ
* جسڑ
* ڈیرانوالہ
* بدوملہی
* سراج اڈا
* نونار

* بارہ منگا
* کوٹلی بوٹا سنگھ
* رایب
* ذاکر پورہ
* ہجویر نگر
*
*
*
*
*
*
*
*
*
*
*
*
*
*
*
*
*

## حوالہ جات

زمرہ:ضلع نارووال کی یونین کونسلیں
زمرہ:ضلع نارووال کے آباد مقامات
مملوکہ خاص

وہ جائداد جو کسی شخص نے اپنی ذاتی حیثیت میں حاصل کی ہو یا کسی سے وراثت میں ملی ہو۔ عام طور پر مسلمانوں میں یہ قسم ہی زیادہ رائج ہے اور کسی بھی مرحوم کے وارث اس کے متعلقہ عزیز و اقارب ہی ہوتے ہیں۔

زمرہ:فیصلہ طلب
کائناتی فضاء

علمِ کونیات یا کوسمولوجی میں فضاء یا **کائناتی فضاء** اس زمان ومکان پر مشتمل ہے جس میں ہم رہتے ہیں بشمول کائنات میں موجود مادہ اور توانائی کے، اسی لیے تمام تر علمی شعبوں میں لفظ فضاء یا کائنات کا استعمال ہوتا ہے، بہت سارے علما یہ سمجھتے ہیں کہ ہماری کائنات ان بہت ساری کائناتوں میں سے ایک ہو سکتی ہے جسے علمی اصطلاح میں متعدد کائنات یا multiuniverse کہا جاتا ہے، کائناتی فضاء کے وصف یا بیان کے لیے کچھ مجموعہ اصطلاحات استعمال ہوتی ہیں جیسے معروف کائنات known universe، قابلِ ملاحظہ observable universe کائنات اور مرئی کائنات visible universe، یہ اصطلاحات کائنات کے ان حصوں کو بیان کرتی ہیں جنھیں انسان دیکھ یا محسوس کر سکتا ہے اگرچہ کائناتی پھیلاؤ cosmic inflation مجموعی کائناتی فضاء کے بہت سارے حصوں کو قابلِ ملاحظہ observable universe افق سے ختم کردیتا ہے، یہی وجہ ہے کہ بہت سارے علما یہ سمجھتے ہیں کہ پوری کائنات کو ملاحظہ یا observe کرنا تقریباً نا ممکن ہے اس لیے وہ اس کائنات پر اکتفاء کرنے کے لیے کہتے ہیں جس کے بارے میں انسان جان سکتا ہے اور جسے وہ ہماری کائنات (our universe) کہتے ہیں۔

فلسفیانہ اصطلاح میں کائناتی فضاء تمام اجسام کا وہ مجموعہ ہے جس میں تمام واقعات وقوع پزیر ہوتے ہیں، ایک اور اصطلاح میں کائناتی فضاء وہ ہے جو کرہ ارض کے باہر واقع ہے جسے ہم ہمیشہ نا معلوم دنیا تصور کرتے چلے آئے ہیں جو عجیب وغریب اجسام اور شاید جانداروں سے بھی بھری پڑی ہے۔

زمرہ:کونیات
القزوینی

**ابو عبد اللہ بن زکریا بن محمد القزوینی**، ان کا نسب عالمِ مدینہ امام مالک بن انس پر جاکر ختم ہوتا ہے، قزوین میں کوئی 605ھ کو پیدا ہوئے اور 682ھ کو وفات پائی، کچھ عرصہ قاضی رہے، مگر علمی تصنیف و تالیف جاری رکھی، وہ فلکیات دان، طبیعیات دان اور علومِ حیات کے ماہر تھے، مگر ہوائی رصد میں ان کے نظریات عظیم الشان ہیں، ان کی اہم تصانیف میں ان کی مشہور کتاب “عجائب المخلوقات وغرائب الموجودات” ہے، اس میں انھوں نے آسمان اور اس کے ستارے، اجرام، بروج، ان کی ظاہری حرکت اور اس سب کی وجہ سے سال کے موسموں کے اختلاف پر بحث کی ہے، اس کے علاوہ انھوں نے ہوائی کرہ، ہواؤں کے چکر، سمندر اور اس کے جاندار، پھر خشکی اور اس میں موجود جمادات، نباتات اور حیوانات پر بھی بڑی خوبصورتی سے روشنی ڈالی ہے اور اس سب کو انھوں نے بہت دقیق ابجدی ترتیب دی ہے۔

ان کی ایک اور مشہور کتاب “آثار البلاد واخبار العباد” ہے، اس میں انھوں نے شہر اور گاؤں بنانے کی ضروت، ملکوں کے خواص اور موسم کا انسانوں، درختوں اور جانوروں پر اثر بیان کیا ہے، کتاب میں قوموں کی خبریں، علما، ادبا اور شاہوں کے تراجم اور فسادات کا بیان بھی قابلِ ذکر ہے۔

انھوں نے قرآنِ مجید کے حکم کے مطابق زمین وآسمان پر اللہ تعالٰی کی آیات پر غور و فکر پر زور دیا، یہاں غور و فکر سے ان کی مراد معقولات پر فکر اور محسوسات پر نظر اور ان کی حکمت کی تلاش ہے۔

## مزید دیکھیے
* جلال الدین قزوینی

## حوالہ جات

زمرہ:1203ء کی پیدائشیں
زمرہ:1283ء کی وفیات
زمرہ:ایرانی سائنسدان
زمرہ:تیرہویں صدی کے سائنس دان
زمرہ:عرب نسل کی ایرانی شخصیات
زمرہ:قرون وسطی کے اسلام کے طبیب
زمرہ:قرون وسطی کے عرب ماہرین فلکیات
زمرہ:قرون وسطی کے عرب طبیب
زمرہ:قرون وسطی کے فارسی ماہرین فلکیات
زمرہ:قرون وسطی کے فارسی طبیب
زمرہ:قزوین کی شخصیات
زمرہ:مسلم قرون وسطی کے ماہرین حیوانات
زمرہ:کامنز زمرہ جس کا ربط ویکی ڈیٹا پر ہے
زمرہ:قرون وسطی کے فارسی جغرافیہ دان
زمرہ:ویکی ڈیٹا سے مطابقت رکھنے والی مختصر تفصیل
یاقوت حموی

**یاقوت الحموی** (پیدائش: 1178ء– 12 اگست 1229ء) مسلمان مؤرخ اور جغرافیہ نگار تھے۔ اُن کی وجہ شہرت معجم البلدان ہے جودنیا کے شہروں کی دائرۃ المعارف لغت ہے جو پانچویں اور چھٹی صدی ہجری کے زمانہ میں دنیا کے مختلف مقامات سے متعلق معلومات فراہم کرتی ہے۔

## ابتدائی حالات
ایشیائے کوچک کا ایک غلام جو بغداد میں فروخت ہوا۔ آقا نے اسے بہترین تعلیم دی اور وہ دنیائے اسلام کا سب سے بڑا جغرافیہ دان بن گیا۔ ابو عبد اللہ یاقوت ابن عبد اللہ شہاب الدین الحموی البغدادی 1179ء میں ایشیائے کوچک میں پیدا ہوا۔ اس کے والدین یونانی تھے۔

## مزید پڑھیے
**الشیخ الامام شہاب الدین [[ابو عبد اللہ]] یاقوت بن عبد اللہ الحموی الرومی البغدادی** ہے، تاریخ میں ان کی پیدائش کے متعلق کچھ نہیں ملتا، تاہم یہ ثابت ہے کہ انھیں روم سے قیدی بناکر دوسرے قیدیوں کے ساتھ بغداد لایا گیا تھا جہاں انھیں ایک غیر تعلیم یافتہ تاجر “عسکر الحموی” کو فروخت کر دیا گیا چنانچہ انہی سے منسوب ہوکر یاقوت الحموی کہلائے۔

عسکر الحموی نے انھیں پڑھنے پر ڈال دیا اس امید کے ساتھ کہ وہ نہ صرف انھیں فائدہ پہنچائیں گے بلکہ دوسری تاجر برادری کے حساب کتاب مرتب کرنے میں معاون ثابت ہوں گے، انھوں نے صرف ونحو اور لغت کے دوسرے قاعدے سیکھے، عسکر الحموی نے انھیں تجارتی اسفار میں استعمال کیا پھر انھیں آزاد کر دیا، آزاد ہونے کے بعد انھوں نے نسخِ کتب کو ذریعۂ روزگار بنایا، اس کام سے انھیں بہت ساری کتب کے مطالعہ کا موقع ملا اور ان کے علمی افق میں اضافہ ہوا۔

کچھ عرصہ بعد وہ عسکر الحموی کے پاس دوبارہ لوٹ آئے جنھوں نے ان پر پھر نظرِ کرم کی اور انھیں اپنے تجارتی اسفار کا نگران بنادیا، اس کام سے انھوں نے خوب فائدہ اٹھایا اور منفرد جغرافیائی معلومات اکٹھی کیں، پھر حلب گئے اور وہاں سے خوارزم جاکر سکونت اختیار کرلی، 616 ہجری میں جب چنگیز خان نے خوارزم پر شبِ خون مارا تو اپنا سب کچھ چھوڑ کر موصل چلے گئے اور آخر کار پھر حلب آ گئے جہاں 626ھ میں انتقال کر گئے۔

ان کی اہم تصانیف میں ان کی مشہور ترین کتاب “معجم البلدان” ہے جو کئی زبانوں میں ترجمہ ہوکر کئی بار شائع ہو چکی ہے، اس کتاب میں دیگر موضوعات کے ساتھ ساتھ زمین کی تصویر اور متقدمین اور متاخرین کا زمین کے بارے میں تصور زیرِ بحث لایا گیا ہے، کتاب میں برید، الفرسخ، المیل، الکورہ جیسے الفاظ کی کثرت سے تکرار ہے۔

## حوالہ جات

زمرہ:اسلامی قرون وسطی میں جغرافیہ پر کیا جانے والا کام
زمرہ:بارہویں صدی کے غلام
زمرہ:تیرہویں صدی کے جغرافیہ دان
زمرہ:حماۃ کی شخصیات
زمرہ:خلافت عباسیہ کے غلام
زمرہ:عرب سوانح نگار شخصیات
زمرہ:عرب غلام
زمرہ:عرب لغت نویس
زمرہ:عرب مصنفین
زمرہ:عربی ادب
زمرہ:غلام سپاہی
زمرہ:قرون وسطی کے شامی جغرافیہ دان
زمرہ:قرون وسطی کے عرب جغرافیہ دان
زمرہ:قرون وسطی کے مسلم جغرافیہ دان
زمرہ:قرون وسطی کے مسلم سیاح سفرنامہ نگار
زمرہ:قسطنطنیہ کی شخصیات
زمرہ:لغت نگار
زمرہ:مسلم قاموس نگار شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی النسل اہل عرب
زمرہ:یونانی غلام
زمرہ:1179ء کی پیدائشیں
زمرہ:1229ء کی وفیات
زمرہ:بغداد کی شخصیات
زمرہ:عباسی خطاط
زمرہ:عراقی خطاط
زمرہ:تیرہویں صدی کے عراقی شعراء
زمرہ:یونانی مصنفین
زمرہ:خیزران قبرستان میں مدفون شخصیات
زمرہ:1225ء کی وفیات
زمرہ:اسلام کے مسلمان مورخین
زمرہ:یونانی مہم جو
زمرہ:سوری شعرا
زمرہ:تیرہویں صدی کے عرب مصنفین
زمرہ:بارہویں صدی کے عرب مصنفین
زمرہ:سوری مصنفین
زمرہ:حماۃ کی پیدائشیں
مملوکہ حکومت

ایسی جائداد جو کسی شخص کو اپنے منصب کی بنا پر حاصل ہو مثال کے طور پر حضرت داؤد علیہ السلام کی حکومت کے وہ ممالک یا مقبوضات جو آپ کے وصال کے بعد حضرت سلیمان علیہ السلام کے قبضے میں آئے۔ اس قسم کی جائداد میں وراثت کا عام قاعدہ جاری نہیں ہوتا بلکہ جو بھی بادشاہت امامت یا رسالت کا حانشین ہوگا وہی تنہا اس کا وارث قرار پا‎ئے گا۔ اس کی ایک عام مثال کسی بھی درگاہ، مزار یا ٹرسٹ کی ہے جہاں مقرر ہونے والا خلیفہ ہی اس درگاہ اور اس سے ملحقہ جائداد و املاک کا وارث ہوتا ہے نہ کہ مرنے والے سابقہ خلیفہ کی تمام اولاد میں یہ تقسیم ہوگی۔ بادشاہت کے حوالے سے مثال اس کی سلاطین مغلیہ کی دی جا سکتی ہے جہاں بابر کے انتقال کے بعد اس کی مملکت اس کے جانشین ہمایوں کو ملی نہ کہ تینوں بیٹوں ہمایوں، کامران اور عسکری میں باہم تقسیم کی گئی۔ وراثت کا یہی قاعدہ ساری دنیا میں مسلم ہے۔

## حوالہ جات

زمرہ:فیصلہ طلب
حجر

[بائیں|تصغیر|''Balanced Rock'' stands in [Garden of the Gods park in کولاریڈو سپرنگس، کولاریڈو.]]

حجر : علم ارضیات میں حجر اس پتھر کو کہتے ہیں جو فطری طور پر معدنیات کا ایک ٹھوس مرکب ہے۔ اور دنیا بھر میں فطری طور پر پایا جاتا ہے۔
تصغیر
زمین کی اوپری سطح حجر سے بنی رہتی ہے۔ عام طور پر حجر تین قسم کے ہیں 1۔ اگنیس، 2۔ سیڈیمینٹری، 3۔ میٹامورفک۔ علمی طور پر علم الحجر کو انگریزی میں “پیٹرولوجی“ اور اردو میں حجریات کہتے ہیں۔

## حوالہ جات



زمرہ:حجر
زمرہ:امواد
زمرہ:حجریات
زمرہ:صخریات
زمرہ:مواد
زمرہ:ویکی ڈیٹا سے مختلف مختصر وضاحت
زمرہ:پتھر (مواد)
زمرہ:آتش فشانی نظام
زمرہ:تعمیراتی مواد
زمرہ:شکلی جغرافیہ
المجریطی

**ابو القاسم مسلمہ ابن احمد المجریطی** (عربی: أَبُو اَلْقَاسِمْ مُسْلِمَةً بْنْ أَحْمَدْ اَلْمَجْرِيطِي) جنھیں لاطینی زبان میں **میتھیلیم** کے نام سے جانا جاتا ہے، ایک عرب نژاد مسلمان ماہر فلکیات، کیمیا دان، ریاضی دان، ماہر اقتصادیات اور اندلسی عالم تھے۔ الحکم ثانی کے دور میں سرگرم تھے۔ ان کا پورا نام **ابو القاسم مسلمہ بن احمد الفراضی الحاسب المجریطی القرطبی الاندلسی** ہے۔

**المجریطی** کا نام *ابو القاسم مسلمہ بن احمد* ہے، اندلس کے شہر مجریط (میدرد، موجودہ اسپین) میں 340 ہجری کو پیدا ہوئے اور اسی سے منسوب ہوکر “المجریطی” کہلائے، ریاضی دان تھے اور اندلس میں ریاضی دانوں کے امام کہلاتے تھے، علمِ فلک پر بھی ان کے مواقف اور آراء ہیں، کیمیا اور دیگر علوم پر بھی دسترس رکھتے تھے۔

انھوں نے ریاضی، حساب، ہندسہ اور کیمیا پر بیش قیمت علمی تصانیف چھوڑی ہیں جن میں کچھ اہم یہ ہیں : کیمیا میں “رتبہ الحکم”، کیمیا میں ہی “غایہ الحکیم”، یہ کتابین لاطینی زبان میں ترجمہ ہو چکی ہیں۔

انھوں نے خوارزمی کے زیچ میں اضافے کیے، ان کا آلاتِ رصد اور اسطرلاب پر ایک مقالہ بھی قابلِ ذکر ہے، اس کے علاوہ انھوں نے قدیم قوموں کی تاریخ پر بھی دلچسبی لی، آخر میں یہ بتاتے چلیں کہ مجریطی ایک ایسے علمی مدرسہ کے بانی تھے جس کی فکر اور رائے سے بعد کے بہت سارے سائنس دان متاثر ہوئے جیسے مشہور اندلسی طبیب الزہراوی، الغرناطی، الکرمانی اور ابن خلدون جنھوں نے مجریطی کی بہت ساری آراء اپنے مقدمہ میں نقل کی ہیں۔

57 سال کی عمر میں ان کی وفات 397 ہجری کو ہوئی۔

## حوالہ جات

زمرہ:1007ء کی وفیات
زمرہ:950ء کی پیدائشیں
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:اندلسی شخصیات
زمرہ:دسویں صدی کے اسلامی مسلم علما
زمرہ:علماء علوم اسلامیہ
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے مسلم کیمیا گر
زمرہ:قرون وسطی کے مورش ریاضی دان
زمرہ:قرون وسطی کے مورش منجمین
زمرہ:مسلم سائنس دان
زمرہ:دسویں صدی کی عرب شخصیات
زمرہ:گیارہویں صدی کی عرب شخصیات
زمرہ:950ء کی دہائی کی پیدائشیں
زمرہ:میدرد کی شخصیات
زمرہ:اندلس کے ماہر فلکیات
زمرہ:اندلس کے علماء
زمرہ:علمائے شیعیت
زمرہ:گیارہویں صدی کی اندلس کی شخصیات
زمرہ:ہسپانوی نجومی
زمرہ:گیارہویں صدی کے ماہرین فلکیات
زمرہ:مور مصنفین
دینوری

**دینوری** () سے مراد ہو سکتا ہے:
* ابوحنیفہ دینوری، نویں صدی ایرانی طبیب
* ابن قتیبہ دینوری، نوین صدی کے عالم دین
* ممشاد دینوری، ایک تصوف
* ابو محمد دینوری، نویں صدی حافظ قرآن اور حدیث کے عالم

زمرہ:انسانی ناموں والے ضد ابہام صفحات
ثابت بن قرہ

ان کا نام **ثابت بن قرہ** ہے اور ابو الحسن کنیت ہے، حران میں 221 ہجری کو پیدا ہوئے، حران سے کفرتوما آ گئے جہاں ان کی ملاقات خوارزمی سے ہوئی اور انھیں اپنی ذہانت اور علمیت سے متاثر کیا، خوارزمی نے انھیں خلیفہ المعتضد کے سامنے پیش کیا جو اہلِ علم کی قدر کرنے اور ان کا اکرام کرنے میں مشہور تھے، خلیفہ المعتضد نے دوسرے اہلِ علم کی طرح ان کا بھی اکرام کیا، ان کا انتقال بغداد میں 288 ہجری کو ہوا۔

وہ ریاضی، فلک اور طبی علوم میں مہارت رکھتے تھے، تحلیلی ہندسہ جس میں جبر کو ہندسہ پر لاگو کیا جاتا ہے میں ان کی جلیل القدر کارنامے اور دریافتیں ہیں، انھوں نے یونانیوں سے مختلف طریقے سے زاویہ کو تین برابر حصوں میں تقسیم کیا، علمِ فلک کے ضمن میں انھوں نے نجمی سال کا طور ناپا اور اس میں صرف آدھے سیکنڈ کی غلطی کی۔

## تصانیف
عیون الانباء کے مطابق ان کی اہم تصانیف یہ ہیں:

* کتاب فی المخروط المکافئ
* کتاب فی الشکل الملقب بالقطاع
* کتاب فی قطع الاسطوانہ
* کتاب فی العمل بالکرہ
* کتاب فی قطوع الاسطوانہ وبسیطہا
* کتاب فی مساحہ الاشکال وسائر البسط والاشکال المجسمہ
* کتاب فی المسائل الہندسیہ
* کتاب فی المربع
* کتاب فی ان الخطین المستقیمین اذا خرجا علی اقل من زاویتین قائمتین التقیا
* کتاب فی تصحیح مسائل الجبر بالبراہین الہندسیہ
* کتاب فی الہیئہ
* کتاب فی ترکیب الافلاک
* کتاب المختصر فی علم الہندسہ

* کتاب فی تسہیل المجسطی
* کتاب فی الموسیقی
* کتاب فی المثلث القائم الزاویہ
* کتاب فی حرکہ الفلک
* کتاب فیما یظہر من القمر من آثار الکسوف وعلاماتہ
* کتاب المدخل الی اقلیدس
* کتاب المدخل الی المنطق
* کتاب فی الانواء
* کتاب فی مختصر علم النجوم
* کتاب للمولودین فی سبعہ اشہر
* کتاب فی اوجاع الکلی والمثانہ
* کتاب المدخل الی علم العدد
* مقالہ فی حساب خسوف الشمس والقمر

## حوالہ جات

زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:حران کی شخصیات
زمرہ:خلافت عباسیہ کے صابی علماء
زمرہ:دسویں صدی کی عباسی شخصیات
زمرہ:عدد نظریہ ساز
زمرہ:عراقی مندائی شخصیات
زمرہ:عرب ریاضی دان
زمرہ:عرب ماہرین فلکیات
زمرہ:قرون وسطی کے سوری ماہرین فلکیات
زمرہ:قرون وسطی کے عراقی ریاضی دان
زمرہ:قرون وسطی کے عراقی ماہرین فلکیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:نويں صدی کے ریاضی دان
زمرہ:نویں صدی کی پیدائشیں
زمرہ:نویں صدی کی عباسی شخصیات
زمرہ:نویں صدی کے ماہرین فلکیات
زمرہ:نویں صدی کے مترجمین
زمرہ:ویکی ڈیٹا سے مختلف مختصر وضاحت
زمرہ:826ء کی پیدائشیں
زمرہ:901ء کی وفیات
زمرہ:خلافت عباسیہ کے ماہرین فلکیات
زمرہ:خلافت عباسیہ کے ریاضی دان
البغدادی

**موفق الدین ابو محمد عبد اللطیف البغدادی** ہے، بغداد میں 557ھ کو پیدا ہوئے اور وہیں پر ادب، فقہ، قرآن، حدیث، حساب اور فلک کی تعلیم حاصل کی، پھر مصر چلے گئے اور یس السیمیائی (الکیمیائی) کے ہاتھوں فلسفہ اور کیمیا کی تعلیم حاصل کی، جبکہ طب کی تعلیم موسی بن میمون الطبیب کے ہاتھوں حاصل کی، اس کے بعد دمشق منتقل ہو گئے جہاں کچھ عرصہ طبی علوم پر کام کرتے رہے، پھر العزیز ابن صلاح الدین کے زمانے میں دوبارہ مصر آ گئے جہاں انھیں ازہر شریف (جامعہ الازہر) میں تدریس کی ذمہ داری سونپی گئی، اس زمانے میں ازہر شریف میں تدریس بہت بڑی عزت کی بات ہوتی تھی جو کسی قسمت والے سائنس دان کو ہی حاصل ہوپاتی تھی، زندگی کے آخری ایام میں وہ واپس دمشق اور حلب آ گئے جہاں 629ھ کو انتقال کر گئے۔

ہم تک پہنچنے والی ان کی اہم تصانیف میں “الافادہ والاعتبار” ہے جس میں انھوں نے مصر کا احوال اور اپنے مشاہدات کے علاوہ مصر کے پودوں اور جانوروں پر بھی گہری تفصیلات لکھی ہیں اور پودوں کی طبی خصوصیات بیان کی ہیں۔

## حوالہ جات

زمرہ:1162ء کی پیدائشیں
زمرہ:1231ء کی وفیات
زمرہ:بارہویں صدی کی عراقی شخصیات
زمرہ:بغداد کے مصنفین
زمرہ:تیرہویں صدی کی عراقی شخصیات
زمرہ:تیرہویں صدی کی عرب شخصیات
زمرہ:عباسی شخصیات
زمرہ:قرون وسطی کے اسلام کے طبیب
زمرہ:قرون وسطی کے سفرنامہ نگار
زمرہ:قرون وسطی کے عرب طبیب
زمرہ:ماہرین مصریات
زمرہ:بارہویں صدی کی عرب شخصیات
زمرہ:قرون وسطی کے مسلم سیاح سفرنامہ نگار
زمرہ:موصل شہر کی شخصیات
زمرہ:عراقی شیعہ
زمرہ:عرب سائنس دان
زمرہ:عراقی معلمین
زمرہ:عراق کے ماہرین تعلیم
زمرہ:عرب شخصیات
زمرہ:بارہویں صدی کا ادب
زمرہ:تیرہویں صدی کا ادب
زمرہ:عربی ادب
زمرہ:قرون وسطی میں ادب
اصطخری

ان کا نام **ابو القاسم ابراہیم بن محمد الفارسی الاصطخری** ہے، الکرخی کہلاتے ہیں، اصطخر میں پیدا ہوئے اور اسی سے منسوب ہوئے، ”کشف الظنون“ میں ان کا نام ابو زید محمد بن سہل البلخی درج ہے جبکہ دائرہ المعارف الاسلامیہ میں ابو اسحق ابراہیم بن محمد الفارسی درج ہے، ان کا زمانہ چوتھی صدی ہجری کی پہلی دہائی بتایا جاتا ہے، کوئی 349ھ کو شہرت پائی، ممالک کی خبر رکھنے کے شوق تھا، چنانچہ سیاحت پر نکل کھڑے ہوئے اور ہندوستان تک پہنچے اور پھر بحر اٹلانٹک تک گئے اور اپنے اس سفر میں بہت سارے سائنسدانوں سے ملے۔

ان کے زمانے میں علمِ جغرافیہ کا کوئی مصدر نہیں تھا چنانچہ اسے حوالے سے وہ پہلے مسلمان عربی جغرافیہ دان تھے جنھوں نے اس باب میں کچھ تصنیف کیا، ان کی جغرافیائی تصانیف ان کے اپنے مشاہدات پر مبنی ہیں، بعض اوقات انھوں نے اس ضمن میں بطلیموس سے بھی نقل کیا ہے، ان کی تصانیف کئی زبانوں میں ترجمہ ہوکر کئی بار شائع ہو چکی ہیں، ان کی تصانیف میں سے ہم تک صرف دو کتابیں پہنچی ہیں، پہلی کتاب ”صور الاقالیم“ ہے جو انھوں نے ابو زید البلخی کے نام سے لکھی ہے اور دوسری ”مسالک الممالک“ ہے۔

## حوالہ جات

زمرہ:957ء کی وفیات
زمرہ:اصطخر
زمرہ:دسویں صدی کی ایرانی شخصیات
زمرہ:قرون وسطی کی فارسی شخصیات
زمرہ:قرون وسطی کے عرب جغرافیہ دان
زمرہ:قرون وسطی کے فارسی جغرافیہ دان
زمرہ:قرون وسطی کے مسلم جغرافیہ دان
زمرہ:950ء کی دہائی کی وفیات
زمرہ:آل بویہ کے علما
زمرہ:ویکی ڈیٹا سے مختلف مختصر وضاحت
زمرہ:قرون وسطی کے مسلم سیاح سفرنامہ نگار
احمد بن سراج

ان کا نام “احمد بن ابی بکر بن علی بن السراج” ہے، آٹھویں صدی ہجری کے ریاضی دان ہیں، ان کی تصانیف یہ ہیں : مسائل ہندسیہ، رسالہ فی الربع المجنح فی معرفہ جیب القوس وقوس الجیب، رسالہ فی تسطیح الکرہ۔ ان کی وفات: 726ھـ ہے۔ 
## تصانیف
وہ جیومیٹری اور ریاضی میں مشہور تھا وہ آٹھویں صدی ہجری میں رہتا تھا اور ان کی سب سے مشہور تصانیف یہ ہیں:
*(مسائل هندسية)، 
*(رسالة في الربع المجنّح في معرفة جيب القوس وقوس الجيب)، 
*(رسالة في تسطيح الكرة)
### وفات
ان کی وفات 726ھ میں ہوئی ۔

## حوالہ جات

زمرہ:ریاضی دان
زمرہ:726ھ کی وفیات
زمرہ:آٹھویں صدی کی شخصیات
زمرہ:اسلامی قرون وسطی میں ریاضی دان
ابو نصر تکریتی

ان کا نام “ابو النصر یحیی بن جریر التکریتی” ہے، طبیب اور یحییٰ بن عدی کے شاگرد ہیں، ان کی قابلِ ذکر تصانیف میں “**کتاب المصباح المرشد الی الفلاح والنجاح الہادی من التیہ الی سبیل النجاہ**” اس کتاب کا خطی نسخہ آکسفورڈ لائبریری، مکتبہ الکلدان دیار بکر، برطانوی عجائب گھر اور المکتبہ الشرقیہ بیروت میں موجود ہے، اس کے علاوہ علم نجوم میں “کتاب الاختیارات الفلکیہ” اس کتاب کا خطی نسخہ لندن لائبریری میں موجود ہے۔
## حوالہ جات

زمرہ:عرب ماہرین فلکیات
زمرہ:تکریت کی شخصیات
زمرہ:عرب اطباء
زمرہ:1080ء کی وفیات
ابو کامل الحاسب

**ابو کامل شجاع بن اسلم بن محمد بن شجاع الحاسب**، مصری انجینئر اور حساب دان تھے، ریکارڈو مورینو بتاتے ہیں کہ خوارزمی کی موت کے بعد مصر میں ابو کامل شجاع بن اسلم بن محمد بن شجاع الحاسب کی پیدائش ہوئی جنھیں ’مصری کیلکولیٹر‘ بھی کہا جاتا ہے۔

اپنی 80 سالہ زندگی کے دوران انھوں نے ریاضی میں بے شمار خدمات سر انجام دیں۔ ان میں الجبرا میں ان کی تحقیق شامل ہے جس کی اصل عربی شکل گم ہو گئی تھی۔ لیکن اس کے لاطینی اور عبرانی میں دو ترجمے اب بھی دستیاب ہیں۔

“اخبار العلماء باخبار الحکماء” میں لکھا ہے : “وہ اپنے وقت کے فاضل اور اپنے زمانے کے عالم اور حساب دان تھے، ان کے علم سے طالبانِ علم فارغ التحصیل ہوئے ”، کچھ انہی الفاظ میں ابن الندیم نے “الفہرست” اور ابن حجر نے “لسان المیزان” میں ان کا تذکرہ کیا ہے، وہ خوارزمی کے زمانے کے بعد کے سب سے بڑے حساب دان مانے جاتے ہیں۔

ان کی ریاضی اور فلک پر بہت ساری تصانیف ہیں جو یہ ہیں : کتاب الجمع والتفریق، کتاب الخطاین، کتاب کمال الجبر وتمامہ والزیادہ فی اصولہ جو “کتاب الکامل” کے نام سے مشہور ہے، کتاب الوصایا بالجبر والمقابلہ، کتاب الوصایا بالجذور، کتاب الشامل، یہ کہا جا سکتا ہے کہ انھوں نے الخوارزمی کی کتب سے بہت زیادہ استفادہ کیا اور ان میں بہت سارے مسائل واضح کیے نیز اپنی تصانیف میں بھی انھوں نے بہت سارے مسائل واضح کیے اور انھیں اس انداز میں حل کیا کہ یہ صرف انہی کا خاصہ رہا، ان کی کچھ اور تصانیف یہ ہیں : کتاب الکفایہ، کتاب المساحہ والہندسہ، کتاب الطیر (اڑنے کے طریقے بیان کیے گئے ہیں)، کتاب مفتاح الفلاحہ، اس کے علاوہ ان کی جبر اور حساب پر بھی کافی تصانیف ہیں، جبری کلیے حل کرنے اور انھیں ہندسی مسائل حل کرنے کے لیے استعمال کرنے میں وہ اپنے زمانے کے یکتا تھے، وہ تیرہویں صدی عیسوی تک یورپ کے سائنسدانوں کے لیے ریفرنس رہے .

## حوالہ جات

زمرہ:236ھ کی پیدائشیں
زمرہ:850ء کی پیدائشیں
زمرہ:930ء کی وفیات
زمرہ:اسلامی قرون وسطی میں ریاضی دان
زمرہ:دسویں صدی کے ریاضی دان
زمرہ:قرون وسطی کے عرب ریاضی دان
زمرہ:قرون وسطی کے مصری ماہرین ریاضیات
زمرہ:مسلم سائنس دان
زمرہ:مصری سائنسدان
زمرہ:مصری مسلم
زمرہ:نويں صدی کے ریاضی دان
زمرہ:850ء کی دہائی کی پیدائشیں
زمرہ:دسویں صدی کی عباسی شخصیات
زمرہ:نویں صدی کی عباسی شخصیات
زمرہ:خلافت عباسیہ کے ریاضی دان
ابو القاسم الانطاکی

**ابو القاسم علی بن احمد الانطاکی** اور “المجتبی” لقب ہے، ریاضی دان اور چوتھی صدی ہجری کے سب سے بڑے انجینئر مانے جاتے ہیں، انطاکیہ میں پیدا ہوئے اور بغداد میں مستقل رہائش اختیار کرلی، وہ عضد الدولہ البویہی کے اصحاب میں سے تھے، ابن الندیم اور القفطی نے ان کی ان تصانیف کا تذکرہ کیا ہے : التخت الکبیر فی الحساب الہندی، تفسیر الارثماطیقی، شرح اقلیدس، کتاب فی المکعبات، الموازین العددیہ، یہ کتاب ان موازین پر بحث کرتی ہے جن سے حساب میں درستی لائی جا سکتی ہے۔

## حوالہ جات

زمرہ:ریاضی دان
ابو الخیر اشبیلی

**ابو الخیر اشبیلی**”الشجار“ کے لقب سے پہچانے جانے والے یہی ابو الخیر الاشبیلی ہیں، زراعت کے سائنس دان تھے، پانچویں صدی ہجری میں اشبیلیہ میں رہتے تھے اور اشبیلیہ کے نواحی علاقوں میں زرعی تجربات کیا کرتے تھے جس کا نتیجہ ان کی “کتاب الفلاحہ” ہوئی، اس کتاب کا ایک نسخہ نیشنل لائبیری پیرس اور دوسرا جامع الزیتونہ تونس میں موجود ہے، “ہنری پیریز” نے اس کتاب کا فرانسیسی ترجمہ کیا اور اس پر حاشیہ لکھا ہے جو “دائرہ المعارف الاسلامیہ” کے تحت شائع ہوا۔

## حوالہ جات

زمرہ:اشبیلیہ کی شخصیات
زمرہ:پانچویں صدی ہجری کی پیدائشیں
زمرہ:پانچویں صدی ہجری کی وفیات
زمرہ:اندلس کے سائنس دان
زمرہ:اندلس کا ادب
ابو عثمان الدمشقی

ان کا نام “ابو عثمان سعید بن یعقوب الدمشقی” طبیب تھے، ابن ابی اصیبعہ ان کے بارے میں لکھتے ہیں : “وہ بغداد کے قابلِ ذکر طبیب تھے، بہت ساری دوسری اور کتبِ طب کا عربی ترجمہ کیا”، ان کی تصانیف میں جالینوس کی کتاب سے جمع کیے گئے مسائل پر مشتمل کتاب “مسائل” اور “مقالہ فی النبض” قابلِ ذکر ہیں .

## حوالہ جات

زمرہ:914ء کی وفیات
زمرہ:دمشق کی شخصیات
زمرہ:سوری اطباء
ابو علی الخیاط

ان کا نام ”ابو علی یحیی بن غالب الخیاط“ ہے، مشہور فلکیات دان ہیں، ابن الندیم نے ”الفہرست“ میں ان کا تذکرہ کرتے ہوئے ان کی یہ تصانیف بیان کی ہیں : کتاب الموالید جس کا لاطینی ترجمہ بھی ہوا، کتاب المدخل، کتاب المسائل، کتاب المعانی، کتاب الدول، کتاب سر الاعمال، ان کی وفات کوئی 220 ہجری کو ہوئی۔

## حوالہ جات

زمرہ:830ء کی دہائی کی وفیات
زمرہ:اسلامی قرون وسطی کے منجمین
زمرہ:سال پیدائش غیر یقینی
زمرہ:قرون وسطی کے عرب ماہرین فلکیات
زمرہ:قرون وسطی کے عرب منجمین
زمرہ:مسلم مصنفین
زمرہ:نویں صدی کے منجمین
زمرہ:نویں صدی کی عرب شخصیات
زمرہ:ویکی ڈیٹا سے مختلف مختصر وضاحت
زمرہ:اسلامی قرون وسطی کے ماہرین فلکیات
زمرہ:قرون وسطی کے مسلم مصنفین
زمرہ:عراقی ماہرین فلکیات
زمرہ:770ء کی پیدائشیں
زمرہ:بغداد میں پیدا ہونے والی شخصیات
زمرہ:844ء کی وفیات
زمرہ:نویں صدی کے ماہرین فلکیات
زمرہ:خلافت عباسیہ کے ماہرین فلکیات
ابو الفرج یبرودی

ان کا نام “ابو الفرج یوحنا بن سہل بن ابراہیم الیبرودی” ہے، دمشق کے نواحی علاقے یبرود کی نسبت سے یبرودی کہلاتے ہیں، وہیں پیدا ہوئے، سب سے پہلے دمشق میں طب کی تعلیم حاصل کی، پھر بغداد کے مشہور طبیب ابو الفرج بن الطیب کے درس سے مستفیض ہوئے، پھر دمشق آکر تصنیف وتالیف کا سلسلہ شروع کیا، ابن ابی اصیبعہ نے طبقات الاطباء میں لکھا ہے کہ انھوں نے اپنے ہاتھ سے بہت سارے طبی آثار کو رقم کیا خاص طور سے جالینوس اور اس کی تفاسیر، ان کی وفات 427ھ کو ہوئی۔

## حوالہ جات

زمرہ:اطبا
ابو الفضل الحارثی

ان کا نام “مؤید الدین ابو الفضل بن عبد الکریم بن عبد الرحمن الحارثی” ہے، طبیب، ریاضی دان، انجینئر، ادیب، نحوی اور شاعر تھے، دمشق میں 529 ہجری کو پیدا ہوئے اور 599 ہجری کو وفات پائی، وہ پہلے بڑھئی تھے اور اس کام میں مزید مہارت کے لیے اقلیدس کا ہندسہ سیکھا، انھوں نے علمِ ہیئت او زیچ بنانے پر بھی کام کیا، پھر طب کی تعلیم حاصل کی، وہ گھڑیاں بھی بناتے تھے، ان کی طب اور فلک پر کافی تصانیف مذکور ہیں جن میں کچھ یہ ہیں : کتاب فی معرفہ رمز التقویم، کتاب فی الادویہ۔
زمرہ:دمشق کی شخصیات
زمرہ:عرب اطباء
زمرہ:مسلم اطبا
زمرہ:عرب ریاضی دان
زمرہ:عرب انجینئرز
زمرہ:عرب ماہرین صرف و نحو
زمرہ:599ھ کی وفیات
ابن یونس

**ابو الحسن علی بن ابی سعید عبد الرحمن بن احمد بن یونس المصری**، البتانی اور ابی الوفاء البوزجانی کے بعد سب سے زیادہ شہرت پانے والے ریاضی اور فلکیات دان ہیں، مستشرق سارٹن انھیں چوتھی صدی ہجری کے سب سے بڑے سائنسدانوں میں شمار کرتے ہیں، وہ شاید مصر کے سب سے بڑے فلکیات دان تھے، مصر میں پیدا ہوئے اور وہیں پر شوال 399 ہجری کو وفات پائی۔

ابن یونس کا خاندان ایک مشہور علمی گھرانہ ہے، ان کے والد سعید مصر کے محدث، مؤرخ اور مشہور عالم تھے، ان کے بڑے دادا یونس امام شافعی کے دوست اور علمِ نجوم کے ماہر تھے۔

“الزیج الحاکمی” کے نام سے ایک زیچ بنایا اور کافی تصانیف چھوڑیں جن میں قابلِ ذکر تصانیف یہ ہیں : غایہ الانتفاع فی معرفہ الدوائر والسمت من قبل الارتفاع، التعدیل المحکم، جداول السمت، جداول فی الشمس والقمر، **ابن یونس** نے ہی یحیی بن ابی منصور کا زیچ درست کیا تھا، وہ مثلثات کے ماہر تھے اور کروی مثلثات کے بہت مشکل مسائل حل کیے اور اقواس کا حساب دریافت کیا، آخر میں بتاتے چلیں کہ انھوں نے ہی گھڑی کا pendulum ایجاد کیا تھا نا کہ گیلیلیو نے جیسا کہ عام طور پر سمجھا جاتا ہے۔

ابن یو نس نے پینڈولم دسویں صدی میں ایجاد کیا تھا۔ اس ایجاد سے وقت کی پیمائش پینڈولم کی جھولن(oscillation) سے کی جانے لگی۔ اس کی اس زبردست ایجاد سے مکینکل کلاک دریافت ہوئی تھی۔ 

زمین کا محور(axis) دیکھنے میں تو بظاہر قطب تارے کی طرح ساکن نظر آتا ہے مگر حقیقت میں یہ ساکن نہیں بلکہ آہستہ آہستہ مدھم رفتار سے دائرے کی صورت میں گردش کر تا ہے۔ اس حرکت کے بہت خفیف ہونے کے باعث یہ ہمیں محسوس نہیں ہوتی ہے۔ یہ دریافت مصر کے سا ئنسداں عبد الرحمن ابن یونس (1009 ء ) نے کی تھی۔ یہ پیمائش اتنی چھو ٹی ہے کہ اسے معلوم کر لینا ابن یونس کی ہیئت دانی کا کمال تھا۔ 
## حوالہ جات

زمرہ:1009ء کی وفیات
زمرہ:950ء کی پیدائشیں
زمرہ:اسلامی فلسفی
زمرہ:اسلامی قرون وسطی میں ریاضی دان
زمرہ:دسویں صدی کے ریاضی دان
زمرہ:دسویں صدی کے ماہرین فلکیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے عرب منجمین
زمرہ:قرون وسطی کے مصری ماہرین ریاضیات
زمرہ:گیارہویں صدی کے ریاضی دان
زمرہ:گیارہویں صدی کے ماہرین فلکیات
زمرہ:مسلم سائنس دان
زمرہ:مسلم فلاسفہ
زمرہ:مسلمان موجدین
زمرہ:مصری مسلم
زمرہ:تعین قبلہ کے سائنسدان
زمرہ:950ء کی دہائی کی پیدائشیں
زمرہ:گیارہویں صدی کی عرب شخصیات
زمرہ:دسویں صدی کی عرب شخصیات
زمرہ:دسویں صدی کے نجونی
زمرہ:گیارہویں صدی کے نجونی
زمرہ:ویکی ڈیٹا سے مطابقت رکھنے والی مختصر تفصیل
زمرہ:دسویں صدی کی مصری شخصیات
زمرہ:گیارہویں صدی کی مصری شخصیات
زمرہ:دسویں صدی کی فاطمی شخصیات
ابو سہل الکوہی

**ابو سہل ویجن بن وشم الکوہی**، ان سائنس دانوں میں شامل ہیں جنھوں نے بویہی دورِ حکومت میں ریاضی اور فلک بر کام کیا، ان کا تعلق طبرستان سے تھا مگر بغداد آ گئے اور چوتھی صدی ہجری کے اواخر میں شہرت پائی، ابن العبری کہتے ہیں : “وہ ہندسہ اور علمِ ہیئت کے انتہائی عالم تھے ”، حساس فلکیاتی تجربات اور آلاتِ رصد بنانے کے ماہر تھے، انھوں نے بغداد میں اپنے گھر کے صحن میں ایک رصدگاہ بنائی تھی جسے دیکھنے کے لیے شرف الدولہ خود آئے تھے، انھوں نے ہندسی استدلال سے بعض ہندسی مسائل حل کیے۔

## تالیفات
ان کی فلک اور ریاضی پر قیمتی تصانیف ہیں جن میں قابلِ ذکر یہ ہیں : کتاب مراکز الاکر، کتاب صفہ الاسطرلاب، کتاب الاصول فی تحریکات کتاب اقلیدس، البرکار التام والعمل بہ، کوہی کی وفات 390ھ کو ہوئی۔

## حوالہ جات

زمرہ:1000ء کی وفیات
زمرہ:940ء کی پیدائشیں
زمرہ:آل بویہ کے علما
زمرہ:آمل کی شخصیات
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:ایرانی سائنسدان
زمرہ:دسویں صدی کی ایرانی شخصیات
زمرہ:دسویں صدی کی عباسی شخصیات
زمرہ:دسویں صدی کے ریاضی دان
زمرہ:دسویں صدی کے ماہرین فلکیات
زمرہ:عراقی سائنسدان
زمرہ:قرون وسطی کے عراقی ریاضی دان
زمرہ:قرون وسطی کے عراقی ماہرین فلکیات
زمرہ:قرون وسطی کے فارسی ریاضی دان
زمرہ:قرون وسطی کے فارسی ماہرین فلکیات
زمرہ:ویکی ڈیٹا سے مختلف مختصر وضاحت
زمرہ:بغداد کی شخصیات
زمرہ:طبرستان
زمرہ:عراقی شخصیات بلحاظ فارسی النسل
زمرہ:فارسی علماء
زمرہ:1014ء کی وفیات
زمرہ:ایرانی ماہرین فلکیات
زمرہ:ایرانی ریاضی دان
زمرہ:فارسی شخصیات
ابو الرشید الرازی

ان کا نام “ابو الرشید مبشر بن احمد بن علی” ہے، رازی الاصل ہیں، بغداد میں 530 ہجری کو پیدا ہوئے، ریاضی دان تھے، خاص طور سے حساب، خواص الاعداد، جبر، مقابلہ اور ہیئت میں مہارت رکھتے تھے، خلیفہ الناصر لدین اللہ نے انھیں “الدار الخلیفیہ” لائبریری کے لیے کتب کے انتخاب کی ذمہ داری سونپی تھی اور انھیں شاہ عادل بن ابی بکر الایوبی کی طرف موصل بھیجا تھا جہاں ان کی 589 ہجری کو وفات ہوئی۔

زمرہ:ریاضی دان
ابو بکر بن ابی عیسیٰ

**ابو بکر بن ابی عیسیٰ** کا پورا نام “ابو بکر احمد بن عمر بن ابی عیسیٰ انصاری” ہے، ریاضی دان اور اندلس کے چوتھی صدی ہجری کے سائنسدان تھے۔ 

ابن صاعدہ نے “طبقات الامم” میں ان کا تذکرہ کرتے ہوئے لکھا ہے : “وہ عدد، ہندسہ اور علمِ نجوم کے متقدمین میں سے تھے اور حکم کے زمانے میں اس کی تعلیم دیا کرتے تھے ”۔

## حوالہ جات

زمرہ:قرون وسطی کے مسلمان
ابو الحکم الدمشقی

اموی دورِ کے مشہور طبیب تھے، ابن ابی اصیبعہ نے ان کا تذکرہ کرتے ہوئے لکھا ہے : “وہ طبیب اور اقسامِ علاج اور دواؤں کے عالم تھے اور اس ضمن میں ان کا قابلِ ذکر کام اور مشہور نسخہ جات ہیں، انھوں نے طویل عمر پائی، حتی کہ سو سال کو تجاوز کر گئے ”.

## حوالہ جات

زمرہ:دمشق کی شخصیات
زمرہ:سوری اطباء
زمرہ:مسلم اطبا
زمرہ:210ھ کی وفیات
زمرہ:721ء کی پیدائشیں
زمرہ:دوسری صدی ہجری کی پیدائشیں
زمرہ:دمشق میں پیدا ہونے والی شخصیات
زمرہ:825ء کی وفیات
زمرہ:دمشق کی وفیات
ابن ماسویہ

**ابن ماسویہ** پورا نام زکریا یحیی بن ماسویہ الخوزی، ماسویہ طبیب تھے، باپ کی طرف سے سریانی اور ماں کی طرف سے صقلبی تھے، سامراء میں جمادی الآخر 243 ہجری کو وفات پائی اور ورثے میں کوئی چالیس کے قریب کتب اور مقالے چھوڑے .

ابن ماسویہ کے معروف کتب یہ ہیں : النوادر الطبیہ، کتاب الازمنہ، کتاب الحمیات، یہ تمام کتابیں کئی زبانوں میں ترجمہ ہوکر کئی بار شائع ہو چکی ہیں۔

ان کی غیر شائع شدہ کچھ تصانیف یہ ہیں : طبقات الاطباء، کتاب الکامل، الادویہ المسہلہ، کتاب دفع مضار الاغذیہ، علاج الصداع، الصوت والبحہ، الفصد والحجامہ، کتاب الفولنج، معرفہ العین وطبقاتھا، کتاب الب رہان، کتاب الاشربہ، کتاب الجنین، کتاب المعدہ، کتاب الجذام، کتاب السموم وعلاجہا، کتاب المالیخولیا، کتاب التشریح۔

ابن ماسویہ کی طبی تصانیف کی یہ طویل فہرست عباسی دورِ حکومت کے ابتدائی زمانے میں ان کے ایک بہت بڑے کردار کی عکاسی کرتی ہے، طبی سائنس کی ترقی میں اب ماسویہ کا بہت بڑا کردار ہے، انھوں نے طبی سائنس کو یکمشت کئی قدم آگے کی طرف دھکیل دیا، طلبہ کی ایک کثیر تعداد ان کے حلقۂ درس سے فارغ التحصیل ہوئی اور عرب کے بڑے بڑے اطباء کہلائے .

## حوالہ جات

زمرہ:777ء کی پیدائشیں
زمرہ:857ء کی وفیات
زمرہ:عراقی مسیحی
زمرہ:قرون وسطی کے اسلام کے طبیب
زمرہ:قرون وسطی کے فارسی طبیب
زمرہ:مشرقی آشوری کلیسیا کے اراکین
زمرہ:نویں صدی کی ایرانی شخصیات
زمرہ:نویں صدی کے طبیب
زمرہ:770ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
ابن مہند

**ابو المطرف عبد الرحمن بن محمد بن عبد الکبیر بن مہند اللخمی**، طبیب، ادویہ ساز اور زراعت کے عالم تھے، اندلس کے شہر طلیطلہ سے تعلق رکھتے تھے، 389 ہجری کو پیدا ہوئے، قرطبہ میں تعلیم حاصل کی، ابن الآبار تذکرہ کرتے ہیں کہ انھیں طلیطلہ میں المامون بن ذی النون کے باغ کی باغبانی سونپی گئی اور یہ باغ بہت مشہور ہوا، بہت ساری تصانیف چھوڑیں جن میں “الادویہ المفردہ” قابلِ ذکر ہے، ان کی وفات 467 ہجری کو ہوئی۔

## حوالہ جات

زمرہ:اندلسی شخصیات
ابن مندویہ

ابن مندویہ کے نام سے دو سائنس دان گذرے ہیں جو یہ ہیں :
* علی بن مندویہ
یہ اصفہان کے طبیب تھے، جب ان کی شہرت بغداد پہنچی تو عضد الدولہ بن بویہ نے انھیں بلاکر بغداد میں اپنے مشہور بیمارستان “بیمارستانِ عضدی” سے منسلک کر لیا، ان کی وفات کوئی 370ھ کو ہوئی۔
* ابو علی احمد بن عبد الرحمن بن مندویہ
طب میں کافی تصانیف چھوڑی ہیں جن میں بعض کا تذکرہ ابن ابی اصیبعہ نے کیا ہے جو یہ ہیں : المدخل فی الطب، الجامع المختصر فی علم الطب، “المغیث فی الطب” جو “القانون الصغیر” کے نام سے بھی مشہور ہے، الاطعمہ والاشربہ، ان کی وفات 410ھ کو ہوئی۔

## حوالہ جات

زمرہ:اصفہان میں وفات پانے والی شخصیات
زمرہ:عرب اطباء
ابن المقشر

**ابو الفتح منصور بن المقشر**، فاطمی دورِ حکومت میں مصر کے مشہور اطباء میں سے تھے، ابن العبری کہتے ہیں : “اصحابِ قصر (محلات، یعنی امیر لوگ) والوں کے ہاں ان کی بڑی منزلت تھی، خاص طور سے العزیز کے دنوں میں، وہ ابن العزیز الحاکم کی خدمت میں رہے اور ان سے اکرام پایا اور جب ابن المقشر بیمار ہوئے تو الحاکم نے خود ان کی عیادت کی، ان کی وفات 392 ہجری کو ہوئی”.

## حوالہ جات

زمرہ:392ھ کی وفیات
ابن ملکا

**ابو البرکات اوحد الزمان ہبہ اللہ بن علی بن ملکا یا ملکان**، عراق میں ایک شہر کی نسبت سے انھیں ملکا یا ملکان کہا جاتا ہے، عراق ہی میں پیدا ہوئے، چھٹی صدی ہجری میں عراقی یہودیوں کے مشہور طبیب اور عالم تھے، اپنی زندگی کے آخری ایام میں اسلام قبول کر لیا تھا، ان کی وفات کوئی 547ھ کو ہوئی۔
## تالیفات
ان کی تصانیف میں
* کتاب العبر، جو شائع بھی ہو چکی ہے، اس کتاب کے تین حصے ہیں : منطق، طبیعیات اور حکمتِ الہی
* مقالہ فی سبب ظہور الکواکب لیلاً واختفائہا نہاراً
* اختصار التشریح
* کتاب الاقراباذین
* رسالہ فی العقل وماہیتہ

## حوالہ جات

زمرہ:1080ء کی دہائی کی پیدائشیں
زمرہ:1160ء کی دہائی کی وفیات
زمرہ:ارسطوی فلسفی
زمرہ:اسلامی فلسفی
زمرہ:بارہویں صدی کی عراقی شخصیات
زمرہ:بارھویں صدی کے فلاسفہ
زمرہ:بغداد کی شخصیات
زمرہ:قرون وسطی کے اسلام کے طبیب
زمرہ:گیارہویں صدی کی عراقی شخصیات
زمرہ:مسلم فلاسفہ
زمرہ:یہودی فلاسفہ
زمرہ:یہودیت سے اسلام قبول کرنے والی شخصیات
زمرہ:طبعی فلاسفہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلافت عباسی کے یہودی
زمرہ:بصری شخصیات
زمرہ:1087ء کی پیدائشیں
زمرہ:1165ء کی وفیات
زمرہ:بغداد میں وفات پانے والی شخصیات
زمرہ:خلافت عباسیہ
زمرہ:عراقی فلسفی
زمرہ:مزراحی یہودی
زمرہ:1080ء کی پیدائشیں
زمرہ:خلافت عباسیہ کے اطبا
شہاب الدین ابن المجدی

**ابو العباس شہاب الدین احمد بن رجب بن طنبغا**، ابن المجدی کہلاتے ہیں، ریاضی اور فلک کے سائنس دان تھے، قاہرہ میں 760 ہجری کو پیدا ہوئے اور وہیں پر 10 ذی القعدہ 850 ہجری کو وفات پائی، سخاوی کہتے ہیں: “حساب، ہندسہ، ہیئت، فرائض اور علمِ وقت میں ان کا کوئی مقابل نہیں تھا”، سیوطی کہتے ہیں: “وہ فقہ، نحو، فرائض، حساب، ہیئت اور ہندسہ کے ماہر تھے” ان کی بہت ساری تصانیف میں ہم تک صرف چند ہی پہنچی ہیں جو قاہرہ لیڈن اور اکسفرڈ کی لائبیریوں میں موجود ہیں جن میں قابلِ ذکر: الیتیم فی صناعہ التقویم، ہیئت میں “ارشاد الحائر الی تخطیط فضل الدوائر”، تعدیل القمر، تعدیل زحل۔

## حوالہ جات

زمرہ:1359ء کی پیدائشیں
زمرہ:1447ء کی وفیات
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:پندرہویں صدی کے ریاضی دان
زمرہ:قاہرہ کی شخصیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے مصری ماہرین ریاضیات
زمرہ:مسلم سائنس دان
زمرہ:ویکی ڈیٹا سے مختلف مختصر وضاحت
زمرہ:قاہرہ میں پیدا ہونے والی شخصیات
ابن الہائم

**ابو عباس شہاب الدين احمد بن عماد الدین بن علی** المعروف **ابن الہائم** (عرصہ 1213ء) قرون وسطیٰ کے مسلمان ماہر فلکیات اور ریاضی جن کا تعلق اشبیلیہ، اندلس سے تھا۔ مصر میں 753ھ کو پیدا ہوئے اور وہیں پر 815ھ کو وفات پائی، ریاضی دان اور فقیہ تھے۔ قیمتی تصانیف چھوڑیں جن میں قابلِ ذکر تصانیف یہ ہیں : رسالہ اللمع فی الحساب، کتاب حاو فی الحساب، کتاب المعونہ فی الحساب الہوائی، حساب میں “مرشد الطالب الی اسنی المطالب”، “کتاب المقنع” یہ ایک قصیدہ ہے جس کے 59 شعری قطعات میں علم جبر بیان کیا گیا ہے۔

## حوالہ جات

*  (PDF version)
* 

زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:اندلسی شخصیات
زمرہ:تیرہویں صدی کی الاندلس کی شخصیات
زمرہ:تیرہویں صدی کی عرب شخصیات
زمرہ:تیرہویں صدی کے ریاضی دان
زمرہ:تیرہویں صدی کے ماہرین فلکیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے مورش ریاضی دان
زمرہ:قرون وسطی کے مورش منجمین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اندلس کے ماہر فلکیات
ابن شاطر

ابن الشاطر  یا **الحسن بن علی بن ابراہیم بن محمد بن المطعم**، کے لقب سے جانے جاتے ہیں، آٹھویں صدی ہجری کے ریاضی دان تھے، دمشق میں 704 ہجری کو پیدا ہوئے اور وہیں پر 777 ہجری کو انتقال کیا، آلاتِ رصد اور علمِ فلکیات کے سائنس دان تھے۔

سپین میں یونیورسٹی آف سالامانکا میں عربی اور اسلامی تعلیمات کے پروفیسر جیمی کورڈیرو نے بی بی سی منڈو کو بتایا کہ ابن الشاطر ایک ماہر فلکیات اور ریاضی دان تھے جو سال 1304 کے قریب دمشق میں پیدا ہوئے۔ ’انھیں مغرب میں بہت کم پہچانا جاتا ہے کیونکہ ان کے کام کا ترجمہ لاطینی زبان میں نہیں ہوا تھا۔‘

تاہم وہ کہتے ہیں کہ 1980 کی دہائی کے دوران محققین نے الشاطر کے سیاروں کا ماڈل دریافت کیا اور انھیں احساس ہوا کہ یہ وہی ماڈل ہے جو کوپرنیکس نے کچھ صدیوں بعد تجویز کیا تھا۔

## حوالہ جات

زمرہ:1304ء کی پیدائشیں
زمرہ:1375ء کی وفیات
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی کے موجدین
زمرہ:اسلامی قرون وسطی میں ریاضی دان
زمرہ:تعین قبلہ کے سائنسدان
زمرہ:چودہویں صدی کے موجدین
زمرہ:چودہویں صدی مسلمان
زمرہ:عرب گھڑی ساز
زمرہ:قرون وسطی کے سوری ماہرین فلکیات
زمرہ:قرون وسطی کے عرب انجینئر
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:مسلم سائنس دان
زمرہ:مسلمان موجدین
زمرہ:چودہویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:چودہویں صدی کے ریاضی دان
زمرہ:مسلمان فلکیات دان
زمرہ:عرب سائنس دان
ابن الصباغ

**ابو منصور شمس الدین المبارک الاوانی**، بغداد کے قریب ایک گاؤں اوانا سے نسبت پر “الاوانی” کہا جاتا ہے تاہم ابن الصباغ کے نام سے مشہور ہیں، ساتویں صدی ہجری کے طبیب تھے، کوئی سو سال کی عمر پائی، مستنصریہ میں اطباء کے سربراہ تھے، 683 ہجری کو انتقال کیا۔

## حوالہ جات

زمرہ:اطبا
ابن صغیر

**علاء الدین علی بن نجم الدین عبد الواحد بن شرف الدین بن الصغیر**، آٹھویں صدی ہجری کے مصری طبیب ہیں، مصر کے اطباء کے سربراہ تھے، شاہ ظاہر برقوق کی خدمت میں حلب چلے گئے اور وہیں پر 796 ہجری کو وفات پائی اور وہیں دفن ہوئے .

## حوالہ جات

زمرہ:عرب اطباء
زمرہ:عرب سائنس دان
غیاث الدین مسعود جمشید کاشانی

**جمشید بن محمود بن مسعود**، غیاث الدین ان کا لقب ہے، آٹھویں صدی ہجری کے دوسرے حصے میں کاشان میں پیدا ہوئے۔ چنانچہ اس نسبت سے کاشانی یا کاشی کے نام سے بھی جانے جاتے ہیں، *[[الغ بیگ]]* کی دعوت پر سمرقند چلے گئے اور وہیں پر علومِ حساب، فلک اور طبیعیات میں ابھر کر سامنے آئے اور سمرقند میں ہی اپنی زیادہ تر تصانیف لکھیں۔ ابن مسعود کی وفات نویں صدی ہجری کے اوائل میں ہوئی۔ بہت ساری تصانیف چھوڑیں جن میں کچھ قابلِ ذکر یہ ہیں: کتاب زیج الخاقانی فی تکمیل الایلخانی، علمِ فلک پر "نزہہ الحدائق"، الرسالہ المحیطیہ، مثلثات میں "رسالہ الجیب والوتر"، "مفتاح الحساب" جس میں اعشاری کسور کا استعمال اور صفر کے فائدے بیان کیے گئے ہیں۔

## حوالہ جات

زمرہ:1380ء کی پیدائشیں
زمرہ:1429ء کی وفیات
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:پندرہویں صدی کی ایرانی شخصیات
زمرہ:پندرہویں صدی کے ریاضی دان
زمرہ:چودہویں صدی کے ریاضی دان
زمرہ:فارسی ماہرین فلکیات
زمرہ:قرون وسطی کے فارسی ریاضی دان
زمرہ:قرون وسطی کے فارسی ماہرین فلکیات
زمرہ:قرون وسطی کے فارسی منجمین
زمرہ:کاشان کی شخصیات
زمرہ:پندرہویں صدی کے مسلمان
زمرہ:مسلم سائنس دان
زمرہ:چودہویں صدی مسلمان
زمرہ:پندرہویں صدی کے موجدین
زمرہ:پندرہویں صدی کے نجونی
زمرہ:ویکی ڈیٹا سے مطابقت رکھنے والی مختصر تفصیل
زمرہ: سمرقند میں وفات پانے والی شخصیات
زمرہ:مسلمان فلکیات دان
زمرہ:ایرانی ریاضی دان
زمرہ:ایرانی اطبا
زمرہ:فارسی شخصیات
ابن الصفار

**ابو القاسم احمد بن [[عبد اللہ بن عمر]] القرطبی**، پانچویں صدی ہجری میں اندلس کے ایک ریاضی دان تھے، ابی القاسم المجریطی کے شاگردوں میں سے ہیں، ابن صاعد الاندلسی “طبقات الامم” میں ان کے بارے میں لکھتے ہیں : “وہ علمِ اعداد، ہندسہ اور نجوم کے محقق تھے، قرطبہ میں ان علوم کی تعلیم دیتے تھے، ان کے ہاتھوں بہت سے مشہور علما فارغ التحصیل ہوئے ”، ان کی تصانیف میں “زیج مختصر علی مذہب السندہند” اور “کتاب فی العمل بالاسطرلاب” قابلِ ذکر ہیں، فتنہ کے نتیجے میں قرطبہ سے نکلے اور دانیہ منتقل ہو گئے اور وہیں پر کوئی 426 ہجری کو وفات پائی۔

## حوالہ جات

زمرہ:1035ء کی وفیات
زمرہ:اسلامی قرون وسطی کے ماہرین فلکیات
زمرہ:اندلسی شخصیات
زمرہ:تعین قبلہ کے سائنسدان
زمرہ:قرون وسطی کے عرب ماہرین فلکیات
زمرہ:قرون وسطی کے مورش منجمین
زمرہ:گیارہویں صدی کی اندلس کی شخصیات
زمرہ:گیارہویں صدی کی عرب شخصیات
زمرہ:گیارہویں صدی کے ماہرین فلکیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اندلس کے ماہر فلکیات
زمرہ:قرطبہ کی شخصیات
ابن الصوری

**رشید الدین بن ابی الفضل بن علی الصوری**، لبنان کے ساحلی شہر صور کی نسبت سے “ابن الصوری” کہلاتے ہیں، طبیب اور عالمِ نبات تھے، صور میں 573 ہجری کو پیدا ہوئے، قدس گئے اور وہاں شاہ عادل الایوبی سے ملے جو انھیں اپنے ساتھ مصر لے گئے اور اپنے دربار سے منسلک کر لیا، شاہ عادل کے بعد ان کے بیٹے شاہ معظم سے منسلک رہے، پھر شاہ ناصر سے بھی منسلک رہے جس نے انھیں اطباء کا سربراہ مقرر کیا اور جب شاہ ناصر کرک کی طرف گئے تو ابن الصوری دمشق چلے گئے جہاں ان کی وفات 639 ہجری کو ہوئی، ابن ابی اصیبعہ کہتے ہیں کہ انھیں پودوں اور مختلف قسم کی جڑی بوٹیوں کی تلاش کا جنون کی حد تک شوق تھا، وہ پودوں کے بیان میں گہرائی تک جانے کے قائل تھے، تصانیف میں “الادویہ المفردہ” اور “التاج” قابلِ ذکر ہیں .

## حوالہ جات

زمرہ:اطبا
ابن عراق

**ابو نصر منصور بن علی بن عراق**، خوارزم کے ریاضی اور فلکیات دان ہیں، ابی الریحان البیرونی کے استاد تھے، ان کی زندگی کے بارے میں ہمیں صرف اتنا معلوم ہے کہ 408 ہجری کو جب البیرونی غزنہ گئے تو یہ ان کے ساتھ تھے، اس کے علاوہ کوئی چند خطوط کے بارے میں معلوم ہے جو انھوں نے البیرونی کو لکھے تھے، ان کی وفات اندازہً 425 ہجری کو ہوئی، ان کے آثار میں “رسالہ فی اصلاح شکر من کتاب منلاوس فی الکریات” ہے جسے “کراوس” نے برلن میں 1936 کو شائع کرایا، ان کی دیگر تصانیف میں “المجسطی الشاہی” اور “الدوائر التی تحد الساعات الزمانیہ” ہیں .

## حوالہ جات

زمرہ:1036ء کی وفیات
زمرہ:960ء کی پیدائشیں
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:تعین قبلہ کے سائنسدان
زمرہ:دسویں صدی کی ایرانی شخصیات
زمرہ:دسویں صدی کی عراقی شخصیات
زمرہ:دسویں صدی کے ریاضی دان
زمرہ:دسویں صدی کے ماہرین فلکیات
زمرہ:صوبہ گیلان کی شخصیات
زمرہ:قرون وسطی کے عراقی ریاضی دان
زمرہ:قرون وسطی کے عراقی ماہرین فلکیات
زمرہ:قرون وسطی کے فارسی ریاضی دان
زمرہ:قرون وسطی کے فارسی ماہرین فلکیات
زمرہ:گیارہویں صدی کی ایرانی شخصیات
زمرہ:گیارہویں صدی کے ریاضی دان
زمرہ:گیارہویں صدی کے ماہرین فلکیات
زمرہ:مسلم سائنس دان
زمرہ:960ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایرانی ماہرین فلکیات
زمرہ:ایرانی ریاضی دان
زمرہ:افغان مصنفین
زمرہ:فارسی مصنفین
زمرہ:فارسی زبان کے مصنفین
زمرہ:ہندسہ دان
زمرہ:فارسی شخصیات
ابن العطار

**ابو الحسن بن العطار**، ابن العطار کے نام سے معروف ہیں، ساتویں صدی ہجری کے طبیب گذرے ہیں، علاج کے ماہر تھے، چنانچہ بغداد آکر دار الخلافہ سے قریب ہوئے، ابن العبری نے “مختصر تاریخ الدول” میں ان کا تذکرہ کرتے ہوئے لکھا ہے کہ انھوں نے بہت طویل عمر پائی تھی اور بہت مال حاصل کیا تھا، ابن العطار کی وفات 608 ہجری میں ہوئی۔

## حوالہ جات

زمرہ:724ھ کی وفیات